CELEX: 62012TN0301
Language: bg
Date: 2012-07-10 00:00:00
Title: Дело T-301/12: Жалба, подадена на 10 юли 2012 г. — Laboratoires CTRS/Комисия

18.8.2012   
            
            
               BG
            
            
               Официален вестник на Европейския съюз
            
            
               C 250/20
            
         Жалба, подадена на 10 юли 2012 г. — Laboratoires CTRS/Комисия
   (Дело T-301/12)
   2012/C 250/36
   Език на производството: английски
   
      Страни
   
   
      Жалбоподател: Laboratoires CTRS (Булон-Биянкур, Франция) (представители: K. Bacon, barrister, M. Utges Manley и M. Barnden, solicitors)
   
      Ответник: Европейска комисия
   
      Искания на жалбоподателя
   
   
               —
            
            
               да се отмени отказът на Комисията от 25 май 2012 г. за издаване на разрешение за търговия с „Orphacol — Холова киселина“,
            
         
               —
            
            
               ответникът да бъде осъден да заплати съдебните разноски.
            
         
      Правни основания и основни доводи
   
   В подкрепа на жалбата жалбоподателят излага две правни основания.
   
               1.
            
            
               По първото правно основание се твърди, че обжалваното решение е издадено в нарушение както на Регламент (ЕС) № 182/2011 (1), така и на Регламент (ЕО) № 726/2004 (2), тъй като Комисията не е имала правомощието да инициира отново процедурата по комитология с проекторешение, което е по същество идентично с проекта, вече отхвърлен от постоянния комитет и от апелативния комитет, нито е имала правомощието да издаде обжалваното решение.
            
         
               2.
            
            
               По второто правно основание се твърди, че обжалваното решение при всички случаи е незаконосъобразно поради неправилното тълкуване на Директива 2001/83/ЕО (съгласно измененията) (3).
            
         
      (1)  Регламент (ЕС) № 182/2011 на Европейския парламент и на Съвета от 16 февруари 2011 година за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, стр. 13).
   
      (2)  Регламент (ЕО) № 726/2004 на Европейския парламент и на Съвета от 31 март 2004 година за установяване на процедури на Общността за разрешаване и контрол на лекарствени продукти за хуманна и ветеринарна употреба и за създаване на Европейска агенция по лекарствата (ОВ L 136, стр. 1; Специално издание на български език, 2007 г., глава 13, том 44, стр. 83).
   
      (3)  Директива 2001/83/ЕО на Европейския Парламент и на Съвета от 6 ноември 2001 година за утвърждаване на кодекс на Общността относно лекарствени продукти за хуманна употреба (ОВ L 311, стр. 67; Специално издание на български език, 2007 г., глава 13, том 33, стр. 3).